CELEX: C2005/182/25
Language: lv
Date: 2005-07-23 00:00:00
Title: Tiesas spriedums (Virspalāta) 2005. gada 7. jūnijā lietā C-543/03 (par Oberlandesgericht Innsbruck lūgumu sniegt prejudiciālu nolēmumu) Christine Dodl, Petra Oberhollenzer pret Tiroler Gebietskrankenkasse (Regula (EEK) Nr. 1408/71 un Regula (EEK) Nr. 574/72 — Ģimenes pabalsti — Bērna kopšanas pabalsts — Tiesības uz vienādiem pabalstiem nodarbinātības valstī un dzīvesvietas valstī)

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/13
            
         
      TIESAS SPRIEDUMS
   
   (Virspalāta)
   2005. gada 7. jūnijā
   lietā C-543/03 (par Oberlandesgericht Innsbruck lūgumu sniegt prejudiciālu nolēmumu) Christine Dodl, Petra Oberhollenzer pret Tiroler Gebietskrankenkasse
       (1)
   
   (Regula (EEK) Nr. 1408/71 un Regula (EEK) Nr. 574/72 - Ģimenes pabalsti - Bērna kopšanas pabalsts - Tiesības uz vienādiem pabalstiem nodarbinātības valstī un dzīvesvietas valstī)
   (2005/C 182/25)
   tiesvedības valoda — vācu
   Lietā C-543/03 par lūgumu sniegt prejudiciālu nolēmumu atbilstoši EKL 234. pantam, ko Oberlandesgericht Innsbruck (Insbrukas Augstākā tiesa, Austrija) iesniedza ar lēmumu, kas pieņemts 2003. gada 16. decembrī un kas Tiesā reģistrēts 2003. gada 29. decembrī, tiesvedībā Kristīne Dodla [Christine Dodl], Petra Oberhollencere [Petra Oberhollenzer] pret Tiroler Gebietskrankenkasse [Tiroles Slimokase], Tiesa (virspalāta) šādā sastāvā: palātas priekšsēdētājs V. Skouris [V. Skouris], palātu priekšsēdētāji P. Jāns [P. Jann], K. V. A. Timmermanss [C.W.A. Timmermans] un A. Ross [A. Rosas], tiesneši K. Gulmans [C. Gulmann], Ž.-P. Puisošē [J.-P. Puissochet], K. Šīmans [K. Schiemann] (referents), J. Makarčiks [J. Makarczyk], P. Kūris [P. Kūris], E. Juhāss [E. Juhász], U. Lehmuss [U. Lõhmus], E. Levits un A. O'Kīfs [A. Ó Caoimh], ģenerāladvokāts L. A. Hēlhuds [L. A. Geelhoed], sekretāre K. Štranca [K. Sztranc], administratore, 2005. gada 7. jūnijā ir pasludinājusi spriedumu, kura rezolutīvā daļa ir šāda:
   
               1)
            
            
               Saskaņā ar Padomes 1971. gada 14. jūnija Regulu (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām [travailleurs salariés ou non salariés; algots darba ņēmējs un pašnodarbināts darba ņēmējs] un viņu ģimenēm, kas pārvietojas Kopienā, redakcijā, kas grozīta un atjaunināta ar Eiropas Parlamenta un Padomes 2001. gada 5. jūnija Regulu (EK) Nr. 1386/2001, personai ir “darba ņēmēja” [travailleur] statuss, ja tā ir apdrošināta, kaut arī tikai pret vienu riska veidu, atbilstoši obligātajai vai brīvprātīgajai apdrošināšanai vispārējā vai īpašā sociālās apdrošināšanas sistēmā, kas minēta šīs pašas regulas Nr. 1408/71 1. panta a) punktā, un tas nav atkarīgs no darba tiesisko attiecību pastāvēšanas. Valsts tiesai ir jāveic vajadzīgās pārbaudes, lai noteiktu, vai tajos laikposmos, par kuriem ir pieprasīti minētie pabalsti, uz prasītājām pamata prāvā ir attiekusies kāda no Austrijas sociālās apdrošināšanas sistēmām un vai tādējādi uz tām attiecās “darbinieka” jēdziens minētā 1. panta a) punkta nozīmē.
            
         
               2)
            
            
               Ja nodarbinātības dalībvalsts tiesību akti un darbinieka dzīvesvietas dalībvalsts tiesību akti atzīst katra ģimenes locekļa tiesības uz ģimenes pabalstu vienādā laikposmā, tad nodarbinātības dalībvalsts principā ir kompetenta izmaksāt minēto pabalstu saskaņā ar 10. panta 1. punkta a) apakšpunktu Padomes 1972. gada 21. marta Regulā (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71, redakcijā, kas grozīta un atjaunināta ar Komisijas 2002. gada 27. februāra Regulu (EK) Nr. 410/2002.
               Tomēr, ja persona, kuras aizbildnībā ir bērns — jo īpaši šīs darba ņēmējas vīrs vai faktiskais vīrs, — veic profesionālo darbību dzīvesvietas dalībvalstī, šai dalībvalstij ģimenes pabalsts ir jāaizmaksā, piemērojot 10. panta 1. punkta b) apakšpunkta i) daļu Regulā Nr. 574/72, kas grozīta ar Regulu Nr. 410/2002, neatkarīgi no tā, kura persona tieši saņem minētās valsts tiesību aktos noteikto pabalstu. Atbilstoši šim pieņēmumam, ģimenes pabalsta izmaksa neattiecas uz ģimenes pabalsta summu, ko paredz dzīvesvietas dalībvalsts tiesību akti.
            
         
      (1)  OV C 850, 03.04.2004.